Cuneiform Tablet Kt 94/k 576 (AKT 6a 77)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-wa-tù-šu-nu ša ša-lim-a-šùr šu-bé-lúm ki-ma DAM i-sú-rik₁₃ DUMU.MÍ i-sú-SUD ù DUMU.MÍ i-dí-a-bi-im ra-bi-ṣum ù šu-bé-lúm KI ša-lim-a-šùr ni-iš a-lim it-mu-ú-ma a-wa-tù-šu-nu gám-ra-ma a-na lu-qú-tim AN.NA ù TÚG.ḪI.A ša É a-šùr-bé-el-a-wa-tim i-pí-iq-du ša ma-lá dí-in a-lim šu-ku-bu-um ù a-ḫu-šu i-lu-ku-ni-ma ša-lim-a-šùr a-na lu-qú-tim AN.NA ù TÚG.ḪI.A ša-lim-a-šùr ù-kà-nu-ni a-šùr-ta-ak-lá-ku ra-bi-ṣú-um a-na lu-qú-tim a-ni-tim šu-bé-lúm a-ša-at i-sú-rik₁₃ DUMU MÍ i-sú-rik₁₃ ù DUMU MÍ i-dí-a-bi-im a-na ša-lim-a-šùr šu-ku-bi-im ù a-ḫi-šu ù-lá i-tù-ru šu-ma i-tù-ru šu-bé-lam ù ra-bi-ṣum ù-bu-bu-šu-nu IGI {d}MAR.TU-ba-ni DUMU ma-na-na IGI a-šùr-i-dí DUMU mu-mu-lá-nim IGI šu-ku-bi-im DUMU a-šùr-i-dí IGI šu-ma-li-ba-a-šùr DUMU ku-us-ku-sí-im